
RAPORT DE SPECIALITATE
la proiectul de hotărâre privind acordarea unor facilități fiscale urmare achitării până la data de 25.11.2024 a obligațiilor restante la bugetul local al comunei Pârscov, 
la data de 31.08.2024


Având în vedere contextul economic actual, a fost aprobată O.U.G. nr. 107/2024, modificata si completata prin OUG nr. 112/2024 si OUG nr. 116/2024 , prin care se asigură reglementarea unor măsuri fiscal-bugetare în domeniul gestionării creanțelor bugetare și a deficitului bugetar . Măsurile cuprinse în ordonanța de urgență urmăresc sprijinirea  contribuabililor aflați în dificultate, iar pe de altă parte, stimularea achitării voluntare a obligațiilor de plată restante la buget și a maximizării încasărilor bugetare. Astfel, măsurile se aplică pentru toate categoriile de debitori, persoane fizice sau juridice, indiferent de forma de proprietate, asocieri și alte entități fără personalitate juridică, persoane fizice care desfășoară activități economice în mod independent.
	Ținând cont de prevederile art. II—X și art. XVI din Ordonanța de urgență a Guvernului nr. 107/2024 pentru reglementarea unor măsuri fiscal-bugetare în domeniul gestionării creanțelor bugetare și a deficitului bugetar pentru bugetul general consolidat al României în anul 2024, precum și pentru modificarea și completarea unor acte normative, prin aprobarea proiectului de hotărâre, privind acordarea facilităților fiscale de anulare a accesoriilor pentru debitorii care își vor achita obligațiile bugetare principale restante la data de 31.08.2024, dar și acordarea bonificației de 50%, respectiv de 25% din obligațiile bugetare principale în cuantum mai mic de 5.000 de lei, respectiv mai mari de 5.000 de lei, restante la data de 31.08.2024 inclusiv, în situația în care acestea sunt stinse până la data depunerii cererii de anulare, dar nu mai târziu de data de 25.11.2024, se va avea în vedere interesul general de sprijinire a contribuabililor aflați în dificultate de plată, adoptarea unor măsuri de sprijin pentru mediul de afaceri pentru a susține activitatea economică a acestora, evitarea intrării în procedura de insolvență, dar și creșterea încasărilor la bugetul local.
Măsurile propuse prin actul normativ sunt benefice deoarece obligațiile accesorii îngreunează conformarea la plată a obligațiilor bugetare, iar prin aplicarea acestora există posibilitatea conformării la plata voluntară și încasarea unor debite restante la bugetul local.
De asemenea prin facilitățile fiscale prevăzute în O.U.G. nr. 107/2024, actualizata, se urmărește îmbunătățirea mediului de afaceri prin evitarea declanșării procedurii de insolvență / dizolvare / faliment, deoarece potrivit art. 75 din Legea 85/2006 privind procedura insolventei: „De la data deschiderii procedurii se suspendă de drept toate acțiunile judiciare, extrajudiciare sau măsurile de executare silită pentru realizarea creanțelor asupra averii debitorului.”
Totodată, potrivit art. 22, din Legea nr. 207/2015 privind Codul de procedură fiscală: “Creanțele fiscale se sting prin plată, compensare, executare silită, scutire, anulare, prescripție, dare în plată și prin alte modalități prevăzute expres de lege.”
	Având în vedere prevederile legale sus-menționate pentru stimularea conformării voluntare a contribuabililor la plata obligațiilor fiscale, maximizarea încasărilor bugetare, precum și respectarea principiului de aplicare unitară a legislației fiscale pe teritoriul României, consider oprtuna  inițierea Proiectului de hotărâre privind acordarea unor facilități fiscale urmare achitării până la data de 25.11.2024 a obligațiilor restante la bugetul local al comunei Pârscov, la data de 31.08.2024.
	Propun ca dezbaterea si adoptarea proiectului de hotarare sa se faca intr-un termen cat mai scurt , astfel incat sa poata fi efectuate toate demersurile de implementare si un numar cat mai mare de persoane fizice si juridice sa poata beneficia, avand in vedere faptul ca termenul maxim de achitare a obligatiilor restante este 25.11.2024 . 




Compartiment financiar-contabil , taxe și impozite ,
Consilier Neagu-Diaconu Maria-Diana 



